[image: Mórágy szines címer]	Mórágy Község Önkormányzata
	




ELŐTERJESZTÉS

Mórágy Község Képviselő - testületének 2024. július 29-ei
rendes/rendkívüli testületi ülésére

	Tárgy:
	[bookmark: _Hlk172722986][bookmark: _GoBack]Döntés a Magyar Posta Zrt által meghirdetett Postapartneri programhoz való csatlakozásról

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	36. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!
A Magyar Posta Zrt. megkereste Mórágy Község Önkormányzatát a Postapartneri programhoz való csatlakozás érdekében. A Posta által meghirdetett partneri program önkormányzatok, vállalkozások, egyéb gazdasági szereplők részére kínál lehetőséget arra, hogy kapcsolt (kiegészítő) tevékenységgel bővítsék portfóliójukat úgy, hogy a partneri postát az alaptevékenységnek helyet adó szolgáltatóhelyen, saját ingatlanban látják el. A partneri programban végzendő közreműködői tevékenységre a legalkalmasabb partnert a Posta választja ki az előzetesen regisztrált érdeklődők közül, pályázati űrlap kitöltését és helyszíni bejárást követően. A Posta a nyertes pályázókkal határozatlan idejű szerződést köt azzal, hogy a felek 36 hónapos időtartamra lemondanak a rendes felmondás lehetőségéről. 

A Posta minden főbb eszközt (így munkapultot, számítógépet, POS terminált, csekkszkennert,
digitális aláírópadot, pénztárgépet), 1 fő ingyenes szakmai képzését, teljes logisztikai ellátást és arculati elemeket biztosít a partneri posta indulásához és zavartalan működéséhez, ugyanakkor a partnernek mind humánerőforrásokkal, mind tárgyi feltételekkel (többek között internetvonallal, routerrel, nyomtatóval, vonalkódolvasóval) rendelkeznie kell. A szolgáltatóhely és ügyféltér részére 10 m2-es helyiséget kell biztosítani.

A postai közreműködői tevékenység keretében, a Partnerek postai küldemény felvételét és kézbesítését segítik elő, illetve a Magyar Postára leginkább jellemző alapszolgáltatást látják el, a háznál történő kézbesítést a Magyar Posta továbbra is saját hatáskörben látja el.. A közreműködői tevékenység ellátásáért havonta jutalékot fizet a Magyar Posta a Partnerek számára, amelynek összege 266 800 Ft + ÁFA.

Amennyiben a Képviselő-testület úgy dönt, hogy csatlakozni kíván a Postapartneri programhoz az Önkormányzat épületében tudnánk megfelelő helyet biztosítani a szolgáltatás ellátására, a jelenleg postás feladatokat ellátó helyi lakos pedig vállalná továbbra is a feladat ellátását. Az internetvonalat az Önkormányzat egy már meglévő vonallal tudná biztosítani, a szükséges nyomtató 40-80 ezer forint között, a vonalkódolvasó 30-50 ezer forint közötti összegbe kerülne. Ezt a költség az Önkormányzatot terhelné.

Kérem a Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.


Határozati javaslat I.

Mórágy Község Önkormányzatának Képviselő-testülete úgy határozott, hogy a Magyar Posta Zrt. által meghirdetett Postapartneri programhoz csatlakozni kíván. 

Felhatalmazza a polgármestert a pályázat benyújtására.

Határozati javaslat I.

Mórágy Község Önkormányzatának Képviselő-testülete úgy határozott, hogy a Magyar Posta Zrt. által meghirdetett Postapartneri programhoz nem kíván csatlakozni.



Mórágy, 2024, július 24.

							Glöckner Henrik s.k.
polgármester

